喺現場嘅目擊者話，當時人羣已經慢慢向住天橋方向嘅出口離開，但警方仍然喺中信大廈天橋橋下放催淚彈，之後人羣爭住走入中信大廈避險，差啲搞到人踩人，而且中央旋轉門因裏面同外面都塞滿人，佢地同一時間以相反方向推門，搞到道門開唔到，而喺逃生無門同催淚彈刺激之下，門外嘅市民不斷慘叫同叫救命。